**โครงการขยายผลฟาร์มตัวอย่างในสมเด็จพระนางเจ้าสิริกิติ์ พระบรมราชินีนาถ
ตำบลนาแต้และตำบลคำตากล้า อำเภอคำตากล้า จังหวัดสกลนคร**

**1. หน่วยงานรับผิดชอบ**

 **1.1 หน่วยงานหลัก** สำนักงานการปฏิรูปที่ดินเพื่อเกษตรกรรม (ส.ป.ก.)

 **1.2 หน่วยงานบูรณาการ** หน่วยงานสังกัดกระทรวงเกษตรและสหกรณ์ และหน่วยงานอื่น ๆ ที่เกี่ยวข้อง

**2. ความสอดคล้องกับยุทธศาสตร์**

2.1ยุทธศาสตร์ชาติระยะ 20 ปี ยุทธศาสตร์ที่ 4 ด้านการสร้างความเสมอภาคและเท่าเทียมกันทางสังคม

2.2 แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 2 การสร้างความเป็นธรรม

และลดความเหลื่อมล้ำในสังคม

 2.3 ยุทธศาสตร์การจัดสรรและแผนงานงบประมาณปี 2563

:ยุทธศาสตร์ที่ 4 ด้านการสร้างโอกาสและความเสมอภาคทางสังคม

:แผนงานยุทธศาสตร์เสริมสร้างพลังทางสังคม

**3. หลักการและเหตุผล**

เนื่องจากเกษตรกรทั้งในพื้นที่และเขตติดต่อหรือใกล้เคียงกับพื้นที่โครงการขยายผลฟาร์มตัวอย่าง
ในสมเด็จพระนางเจ้าสิริกิติ์พระบรมราชินีนาถ ตำบลนาแต้และตำบลคำตากล้า อำเภอคำตากล้า จังหวัดสกลนคร ส่วนใหญ่ประกอบอาชีพเกษตรกรรม ได้แก่ การทำนา ทำไร่ และประมง โดยอาศัยน้ำฝนตามฤดูกาล
ซึ่งเกษตรกรแต่ละรายจะมีที่ดินทำกินจำนวนจำกัดและสภาพของดินส่วนใหญ่ก็เป็นดินปนทรายทำให้เก็บกักน้ำได้ไม่ดี จึงเกิดปัญหาผลผลิตต่ำ ต้นทุนสูง รายได้ไม่เพียงพอกับรายจ่าย จนกระทั่งเมื่อวันที่ 20 ธันวาคม พ.ศ. 2548 สมเด็จพระนางเจ้าสิริกิติ์ พระบรมราชินีนาถ ได้เสด็จไปทรงเยี่ยมราษฎร ณ ศูนย์ส่งเสริมศิลปาชีพ
บ้านดอนคำ-เสนานฤมิตร ตั้งอยู่หมู่ที่ 3 บ้านหนองพอกใหญ่ ตำบลนาแต้ อำเภอคำตากล้า จังหวัดสกลนคร
ในระหว่างนั้นคณะกำนันและผู้ใหญ่บ้านได้ร้องขอต่อสำนักราชเลขาธิการเพื่อขอให้ ส.ป.ก. ปรับพื้นที่ทำการเกษตรและขุดขยายแหล่งน้ำให้แก่เกษตรกรผู้ถือครองที่ดินในเขตปฏิรูปที่ดินตำบลนาแต้และตำบลคำตากล้าอำเภอคำตากล้า จังหวัดสกลนคร ส.ป.ก. จึงได้นำรูปแบบโครงการนิคมเศรษฐกิจพอเพียง ปัจจุบันคือ โครงการขับเคลื่อนชุมชนเศรษฐกิจพอเพียงในเขตปฏิรูปที่ดิน โดยน้อมนำแนวทางปรัชญาของเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดชบรมนาถบพิตร มาใช้ในการดำเนินงานโครงการขยายผลฟาร์มตัวอย่างฯ

**4. วัตถุประสงค์**

 4.1 เพื่อเพิ่มประสิทธิภาพการใช้ประโยชน์ในที่ดินของเกษตรกรตามแนวทางปรัชญาของเศรษฐกิจ

 พอเพียง

4.2 เพื่อส่งเสริมให้เกษตรกรน้อมนำแนวทางปรัชญาของเศรษฐกิจพอเพียงมาใช้ในการดำเนินชีวิต

และประกอบอาชีพเกษตรกรรม

**5. กลุ่มเป้าหมายการดำเนินการ**

เกษตรกรในพื้นที่โครงการขยายผลฟาร์มตัวอย่างในสมเด็จพระนางเจ้าสิริกิติ์ พระบรมราชินีนาถ

-2-

**6. พื้นที่ดำเนินการ**

 โครงการขยายผลฟาร์มตัวอย่างในสมเด็จพระนางเจ้าสิริกิติ์ พระบรมราชินีนาถ ในเขตปฏิรูปที่ดินตำบลนาแต้และตำบลคำตากล้า อำเภอคำตากล้า จังหวัดสกลนคร

**7. หลักเกณฑ์/เงื่อนไข**

เกษตรกรในพื้นที่โครงการขยายผลฟาร์มตัวอย่างฯ ซึ่งได้รับหนังสืออนุญาตให้เข้าทำประโยชน์ในเขตปฏิรูปที่ดิน (เอกสาร ส.ป.ก.4-01)

**8.ขั้นตอนและวิธีการดำเนินงานโครงการ/กิจกรรม**

 8.1 จัดอบรมเกษตรกร จำนวน 100 ราย

 8.2 จัดการศึกษาดูงานให้กับเกษตรกร

 8.3 สนับสนุนปัจจัยการผลิต (วัสดุทางการเกษตร) 100 ราย

 8.4 การรายงานผลการดำเนินงานและการใช้จ่ายงบประมาณประจำเดือน

 8.5 การติดตามประเมินผลเกษตรกรนำความรู้ไปใช้ประกอบอาชีพ

 8.6 จัดกิจกรรมเฉลิมพระเกียรติ (นิทรรศการเฉลิมพระเกียรติ)

 8.7การเผยแพร่ประชาสัมพันธ์งานโครงการตามช่องทางในสื่อออนไลน์/เอกสาร เป็นต้น

 8.8ศึกษาปัจจัยที่ส่งผลกระทบต่อการดำเนินงานผลสำเร็จของเกษตรกร/ข้อมูลข่าวสารโครงการ

 8.9 พัฒนาศักยภาพเจ้าหน้าที่ บุคลากร/เกษตรกร

**9. ตัวชี้วัด**

 9.1 เชิงปริมาณ: เกษตรกรในเขตปฏิรูปที่ดินได้รับการส่งเสริมตามแนวทางพระราชดำริ100 ราย

9.2เชิงคุณภาพ : ร้อยละ80 ของครัวเรือนเกษตรกร นำความรู้ไปปรับใช้ในการประกอบอาชีพ
9.3รายได้เฉลี่ยครัวเรือนเกษตรกรเป้าหมายในเขตปฏิรูปที่ดินเพิ่มขึ้นไม่น้อยกว่าร้อยละ 3 ต่อปี

**10. งบประมาณ**

1,096,600 บาท

**11. ระยะเวลาดำเนินการโครงการ**

 1 ตุลาคม 2562- 30 กันยายน 2563

**12. ประโยชน์ที่คาดว่าจะได้รับ**

12.1เกษตรกรได้รับความรู้และเข้าใจ สามารถนำไปใช้ปฏิบัติได้จริง ทำให้มีการใช้ประโยชน์ในที่ดินได้อย่างเต็มพื้นที่ตามแนวทางปรัชญาของเศรษฐกิจพอเพียง

12.2 เกษตรกรและครอบครัวมีการดำเนินชีวิตและประกอบอาชีพตามแนวทางปรัชญาของเศรษฐกิจพอเพียง ทำให้มีคุณภาพชีวิตที่ดีขึ้น สามารถพึ่งพาตนเองได้และอาศัยอยู่ร่วมกันในชุมชนอย่างผาสุก